Pos nou al pakkies vir Kersfees, sê die poskantoor | Maroela Media
Argieffoto (Foto: tookapic/Pixabay)
Die SA Poskantoor kliënte wat Kerspakkies na ander lande wil stuur, moet dit so gou as moontlik doen. Dit geld veral vir kliënte wat seepos wil gebruik om Kersgeskenke te stuur.
Die Suid-Afrikaanse Poskantoor is grootliks op datum met die versending van pakkette na ander lande, maar die pakkette gaan deur tydrowende klaringsprosesse in die land van aankoms, het die Poskantoor in ŉ verklaring gesê.
Die poskantoor wys ook daarop dat items wat litiumbatterye bevat, nie met lugpos gestuur mag word nie. Alle lugpositems word met x-strale bekyk om seker te maak wat die inhoud is, en die items word dan met seepos gestuur.
Lugpositems moet op die laatste op 1 Desember gepos word.
Vir see- en landpos moet pakkies nie later nie as die datums hieronder gepos word:
Tristan da Cunha, Ascension en St Helena: 31 Oktober
Australië, Noord- en Suid-Amerika, die Verre Ooste en Asië: 31 Oktober
Europa en die Midde-Ooste: 31 Oktober
Eilande in die Indiese Oseaan (Seychelle, Comore, Mauritius en Réunion): 27 Oktober
Afrika (die Ivoorkus, Ghana, Kongo, Demokratiese Republiek van die Kongo, Senegal, Kameroen, Nigerië, Gaboen, Kenia, Tanzanië, Uganda, Burundi, Rwanda, Madagaskar, Angola, Malawi, en Zambië): 1 Desember. Slegs lugpos is na dié lande beskikbaar.
Items vir lande wat aan Suid-Afrika grens moet teen 8 Desember gepos word. Dié lande is Botswana, Lesotho, Mosambiek, Namibië, Swaziland en Zimbabwe.
Maak seker jou pakkie kom veilig anderkant
Verpak die items in ŉ stewige houer – dit word in groot massahouers vervoer.
As jou item nie sy pakkie vol maak nie, kan jy die leë ruimte vol maak met skokabsorberende materiaal soos papiersnippers of polistireen.
Maak seker die items wat jy stuur is wettig in die land van aankoms. Dier- en plantmateriaal kan in die meeste lande nie sonder ŉ permit ingevoer word nie.
Skryf die woord “Gift” duidelik op die pakkie. Dit bespoedig doeaneklaring.
Die volgende items mag nie gepos word nie
Items met litiumbatterye mag nie met lugpos gestuur word nie.
Onwettige items soos dwelms.
Items wat kan uitlek en ander pakkies beskadig, soos vloeistowwe.
Items wat in die vliegtuig kan ontplof of ontbrand, soos aërosols of vlambare vloeistowwe.
Diere- en planteprodukte.
Nooit ooit weer nie. September 2018 pakkie nog oppad Kanada toe ?
Nee dankie. N pakkie van jaar terug nou nog nie afgelewer nie. Net we don’t know
????. Pos vroegrydig, hulle werk stadig, hulle het baie tyd nodig om deur alles te gaan om te kyk wat hulle vir Kersfees wil hê….
Ek stuur solank n DA geseënde kersfees. ????????????
Nie seker of Kersvader se takbokke nou al klaar is met hul herfs energie berging nie – weet die HPK amptenare is al die hele jaar…over geset synde – wat staan hier op my voorkop geskryf?